GiliGold/VAD_KnessetCorpus huggingface dataset:
נחום לנגנטל: סעיף 4 - הוספת תקנה 71א
העיקריות יבוא: "71א.
העיקריות יבוא: איסור צלילה ללא צוות בטיחות לא יצלול אדם מכלי שיט, אלא אם כן, בעת הצלילה, נמצא בכלי השיט צוות בטיחות בהתאם להוראות התוספת השניה, ולגבי כלי שיט שאינו מנוי בתוספת השניה - כפי שהורה המנהל".
עמנואל קלמפרר: אני מייצג את איגוד הצוללנים.
עמנואל קלמפרר: אנחנו בעד התיקון הזה בתקנה.
עמנואל קלמפרר: זה יעלה הרבה כסף לאלה שמפעילים אבל אנחנו חושבים שצריך להיות בכל סירה משיט מוסמך ומורשה.
עמנואל קלמפרר: אנחנו בעד שיהיה אדם אחד על הסירה בזמן שהאנשים יהיו במים.
עמנואל קלמפרר: אנחנו חושבים שזה חשוב ותומכים בזה במאה אחוז.
עמנואל קלמפרר: אנחנו ערים לעלויות הכרוכות בדבר.
נחום לנגנטל: יישר כוח.
נחום לנגנטל: יופי.
עמנואל קלמפרר: זה נוגע לחיי אדם, לחיי האנשים שלנו, בין היתר.
עמנואל קלמפרר: יש רק שאלה אחת, וזה מה שמדאיג אותנו, בעניין צוות הבטיחות.
עמנואל קלמפרר: כתוב שיקבעו מה הוא צוות הבטיחות.
עמנואל קלמפרר: אני מבקש, אם אפשר, במסגרת ההגדרה המאוד כוללנית של "צוות בטיחות", שצוות הבטיחות יוגדר כמשיט אחד בלבד, לא עשרה ולא שמונה.
אליעזר שטרנברג: קורה שיורדים לצלול מאוניה ואז באוניה אתה צריך אולי 10 אנשי צוות.
אתי בנדלר: האם זה לא מה שמופיע בטבלה מספר 5 לגבי צוות בטיחות?
אליעזר שטרנברג: אבל תלוי מאיזה כלי שיט הוא צולל.
אליעזר שטרנברג: הבעיה היא בדרך כלל בכלי השיט הקטנים, כאשר צללו אנשים, השאירו את כלי השיט תלוי על מצוף וכשהם יצאו מהים הכלי עף עם הרוח והם הגיעו בקושי לחוף.
עמנואל קלמפרר: מה שמר אליעזר שטרנברג אומר הוא נכון לגמרי.
נחום לנגנטל: תיכף נדון בטבלה.
נחום לנגנטל: אתה הרי לא מתנגד לכך שכאשר יורדים לצלילה ישאר בסירה אדם אחד אך בוודאי אין מקום ל-12 איש שישארו.
קריאה: זה גם מה שכתוב בטבלה.
עמנואל קלמפרר: רציתי להפנות את תשומת לבכם לבעיה הזאת.
נחום לנגנטל: סעיף 5 - תיקון התוספת השניה "בתוספת השניה לתקנות העיקריות -
"דייג" יבוא: " "אופנוע ים", "מפרשית", "סירת מנוע עוצמה א'", "סירת מנוע עוצמה ב'", "סירת נוסעים בשכר", "ספינת נוסעים בשכר רמה א'", "ספינת נוסעים בשכר רמה ב'", "אניית נוסעים קטנה", ו-"ספינה גוררת" - כמשמעותם בתקנות הספנות (ימאים) (משיטי כלי שיט קטנים), התשנ"ח-1998; "בננה" - גוף צף בעל ידיות אחיזה, הנגרר על ידי כלי שיט, והמיועד להסיע עליו נוסעים כשהם ישובים"; (2) הגדרות "ספן חופי" ו"מכונן ספינות" - יימחקו; (3) בהגדרת "מפעיל כללי", אחרי "לתקנות הטלגרף האלחוטי" יבוא "(רשיונות, תעודות ואגרות), התשמ"ז-1987,"; (4) ההגדרות "משיט 12", "משיט 20", "משיט 30", "משיט 40", "קברניט נוסעים בחופי ישראל", "קצין מכונות משמרת", ו-"תקנות הטלגרף האלחוטי" - יימחקו; (5) בהגדרת "צוות בטיחות", אחרי "בתקנות הספנות (ימאים), התשל"ו-1976" יבוא "או בתקנות הספנות (ימאים) (משיטי כלי שיט קטנים), התשנ"ח-1998, לפי הענין.
"דייג" יבוא: ";
חופית" יבוא: " "הפלגה חופית" - הפלגה בתחום המים הפנימיים, או במימי החופין של ישראל, או בים סוף - צפונה מקו רוחב 29 מעלות 27 דקות צפון;"; (7) הגדרות "הפלגה לא חופית" ו"ספינה גוררת" - יימחקו;
אתי בנדלר: בשורת הכותרת מתחת למלה "משיט" יש ספרות - 11, 12, 13, 21, 30 ו-60.
אתי בנדלר: מה הן?
רננה שחר: בהגדרת צוות בטיחות יהיה כתוב "צוות הבטיחות לפי תקנות הספנות (ימאים) או תקנות הבטיחות ימאים (משיטי כלי שיט קטנים).
רננה שחר: כל הדרגות האלה מוגדרות בתקנות הספנות (ימאים).
אתי בנדלר: כלומר, משיט 11, משיט 12 - זה דרגות של משיט.
רננה שחר: 11 זה אופנוע ים, 12 - סירת מנוע בעוצמה א', 13 - סירת מנוע בעוצמה ב', וכן הלאה.
אתי בנדלר: למשל אתם אומרים שצריך להיות משיט בעל דרגה 11 על אופנוע ים כשמישהו אחר צולל ממנו.
רננה שחר: זה העניין של ההשטה.
נחום לנגנטל: זה מי שתמיד צריך להיות.
נחום לנגנטל: מה ההגדרה של צוות הבטיחות?
עמוס נוימן: כלי שיט שנמצא בהפלגה בים - זה צוות הבטיחות שיהיה בו.
נחום לנגנטל: רבותי, אני מסביר לכל מי שנמצא כאן, כאן מדובר על ההגדרה של צוות הבטיחות.
נחום לנגנטל: היינו, בכל אותם כלי שיט המפורטים מצד ימין נכתב כמה אנשים יהיו ואיזה דרגת אומנות תהיה להם.
אתי בנדלר: אני חוזרת לתקנה 4 לתקנות שאנחנו דנים בהן, הוספת תקנה 71א רבא: "לא יצלול אדם מכלי שיט, אלא אם כן, בעת הצלילה, נמצא בכלי השיט צוות בטיחות בהתאם להוראות התוספת השניה ...".
אתי בנדלר: אלה הוראות התוספת השניה.
אתי בנדלר: אולי כדאי שתכתבו "טבלה 5 של התוספת השניה", כדי שנדע על מה מדובר כי מי שקורא את טבלה 5 לא יודע על מה מדובר כאן.
אתי בנדלר: או שתפנו בטבלה עצמה לתקנה 71א.
אתי בנדלר: אנחנו מדברים על אופנוע ים.
אתי בנדלר: צריך על אופנוע ים להיות צוות בטיחות כשמישהו צולל ממנו.
עמוס נוימן: הדוגמא לא טובה כי מאופנוע ים לא ניתן לצלול.
אתי בנדלר: אבל זה מה שכתוב כאן.
אתי בנדלר: איך אני יודעת?
אתי בנדלר: כתוב כאן "תקן צוות בטיחות".
אתי בנדלר: אולי תפני אותי לפי איזה תקנה.
אתי בנדלר: זה דבר שתמיד מקובל לעשות בתקנות, לומר שהטבלה הזאת מתייחסת לתקנות מסויימות.
לאה ורון: אני מוכרחה להגיד גם שמזל שהיושב-ראש הפעם הוא חבר הכנסת לנגנטל כי חבר הכנסת פורז, שלא היה מנכ"ל משרד התחבורה, לא בדיוק היה מבין את העניין.
אמיר שביט: למה צריך על הצוללנים לקבוע גם כן?
רננה שחר: תקנה 5(8) לתקנות הבטיחות אומרת "אניה - משרתים בה קברניט וימאים בתפקיד, בדרגה ובמספר כפי שנקבע בתוספת השניה; ולגבי אניה שאינה - - -
אתי בנדלר: אני מבקשת שבטבלאות האלה בתוספות אנא הפנו לתקנה שאליה מתייחסת הטבלה.
נחום לנגנטל: מר קלמפרר, מה שבעצם אומרת לך טבלה מספר 5, אתה יכול לצאת ממנה מאוד שבע רצון.
נחום לנגנטל: אני אתן לך את הדוגמא שלא קיימת, הכי לא נכונה.
נחום לנגנטל: זה אומר שאם נניח באופן תיאורטי על אופנוע ים יש מקום לשני אנשים, צוות הבטיחות זה אדם אחד.
נחום לנגנטל: קרי: כשאדם אחד נוסע על אופנוע ים השני יכול לצלול מתוכו ולחזור לאותו אופנוע ים.
נחום לנגנטל: זה מה שהטבלה אומרת.
נחום לנגנטל: כלומר, חייב להיות אדם אחד בצוות הבטיחות.
נחום לנגנטל: אני רואה שחוץ מאופנוע ים זה תמיד שניים.
ישראל ברנשטיין: יש פה בעיה בהתנהלות מועדוני צלילה.
ישראל ברנשטיין: בסיכום ישיבה שהיתה עם מינהל הספנות נאמר שמדריך צלילה היורד להדריך יכול להיות חלק מצוות הספינה.
ישראל ברנשטיין: עכשיו אתם אומרים שיהיה גם צוות וגם מדריך.
ישראל ברנשטיין: זה לא בעיה שלי אבל זה ינפח את הצוות.
ישראל ברנשטיין: אני לא חושב שצריך להישאר בסירה יותר מאדם אחד שצריך לתת הצלה במקום.
יוני אלון: המצב פה הוא לא הגיוני, שבסירה של 7 מטר, שבה לכל היותר יכולים לעלות 10 אנשים, כולל הצוללנים, צריכים להישאר שני אנשים על הסירה.
יוני אלון: בן אדם אחד - זה הגיוני ונכון לכל מצבי הבטיחות שיכולים להתפתח.
יוני אלון: אנחנו במשרד המדע, התרבות והספורט מאוד בעד התקנה אבל יש פה מצב אבסורדי.
יוני אלון: בן אדם אחד שישאר בסירה - זה מצויין.
יוני אלון: שניים - זה ממש לא נכון.
אמיר שביט: אז הטור השמאלי בטבלה נופל.
רננה שחר: לא, זה לא הטור השמאלי.
רננה שחר: רק לצורך הצלילה אומרים שישאר אדם המוסמך להשיט את כלי השיט.
אתי בנדלר: האם זה יספק לכם את האנשים המוכשרים לכך?
עמוס נוימן: זה יספק את האנשים המוכשרים ויתרום לבטיחות.
נחום לנגנטל: היא אומרת שלא צריך יותר צוות בטיחות.
נחום לנגנטל: מתקנים את תקנה 71.
רננה שחר: "לא יצלול אדם מסירה או ספינה - - -
אתי בנדלר: למה רק מסירה או מספינה?
רננה שחר: כי אוניה בכל מקרה, גם אם היא עוגנת, צריכה צוות בטיחות.
רננה שחר: יש הוראה כזאת.
אתי בנדלר: אז זה לפי תקנה אחרת.
אתי בנדלר: זה לא קשור.
רננה שחר: נכון.
רננה שחר: אבל מה המלכוד פה?
רננה שחר: סירה או ספינה חייבות צוות בטיחות רק כשהן מפליגות.
רננה שחר: לכן בעצם כשהן עומדות בלב ים והצוללים יורדים מהן, לפי החוק הן לא חייבות בצוות בטיחות והן יכולות להישאר נטושות.
רננה שחר: באה תקנה 71א ורוצה לתקן את המצב.
אתי בנדלר: האם יש כלי שיט שאיננו אוניה מצד אחד ואיננו סירה או ספינה?
רננה שחר: 0-7 מטר זה סירה, 7-24 מטר זה ספינה.
אתי בנדלר: זה כולל אופנועי ים וכל סוגי כלי השיט?
רננה שחר: הכל.
רננה שחר: "לא יצלול אדם מסירה או ספינה אלא אם כן בעת הצלילה נמצא בכלי השיט אדם המוסמך להשיט אותו".
נחום לנגנטל: תודה שבאת, מר קלמפרר, אתה מאוד הועלת לנו.
נחום לנגנטל: אנחנו עוברים לטבלה מספר 6.
ישראל ברנשטיין: יש לנו מחלוקת לגבי זה.
ישראל ברנשטיין: יש פה מסמך מתוך ישיבה שבה דובר על הנושא של הבלתי מקצועי, שהוא בלתי מקצועי, ולא בלתי מקצועי בעל הסמכות.
ישראל ברנשטיין: פרט למריבות שלנו עם מינהל הספנות בכל נושא הרשיונות - - -
נחום לנגנטל: מר ברנשטיין, קיבלת היום כל-כך הרבה.
נחום לנגנטל: עזוב, רד מזה.
ישראל ברנשטיין: זה בעיה.
ישראל ברנשטיין: אנחנו לא מסוגלים למצוא את האדם הזה.
ישראל ברנשטיין: אין לאף ספינה אדם כזה.
אליעזר שטרנברג: הם לא רוצים להעביר אותו קורס עזרה ראשונה.
אליעזר שטרנברג: תתאר לעצמך ספינת נוסעים שלוקחת 220 נוסעים.
אליעזר שטרנברג: אנחנו מבקשים שם 4 אנשי צוות, שמתוכם 3 יהיו בעלי ידע בעזרה ראשונה.
אליעזר שטרנברג: הקפטן יהיה עסוק בהצלת הכלי עצמו, המכונאי יהיה עסוק במכונה ויהיה אדם אחד למתן עזרה ראשונה.
אליעזר שטרנברג: אז הוא רוצה שגם אותו אדם לא יהיה.
אליעזר שטרנברג: אתם, בעלי הספינות, רוצים להפליג בלי אנשים מיומנים, שיעלה לכם כמה שפחות כסף.
אליעזר שטרנברג: אני מכיר אתכם, זה בסדר.
ישראל ברנשטיין: אתה הופך אותנו עכשיו לעבריינים ואנחנו לא מוכנים לכך.
אליעזר שטרנברג: אתה לא עבריין.
אליעזר שטרנברג: אמרתי שיש לך מטרה להפליג בכמה שפחות הוצאות.
ישראל ברנשטיין: יש בידי את סיכום הישיבה עם המנהל רון, שגם אתה השתתפת בה.
ישראל ברנשטיין: כאשר אמרנו שאתם רוצים שכל בעלי התפקידים יהיו בעלי ידע בהנצלה, בכיבוי אש ובעזרה ראשונה הוא אמר במפורש שאנחנו טועים ושהוא דורש אדם כזה רק מספינה שמשיטה מעל 150 אנשים.
ישראל ברנשטיין: אני יכול להראות לך את סיכום הישיבה.
ישראל ברנשטיין: אדוני היושב-ראש, אני מבקש, הסעיף הזה חשוב לנו.
נחום לנגנטל: הבנתי מה שאתה מבקש אבל אני לא נענה לך.
ישראל ברנשטיין: זה דבר שהשחילו לנו בצורה לא יפה.
אליעזר שטרנברג: לא השחילו.
אליעזר שטרנברג: זה קיים.
אליעזר שטרנברג: דרך אגב, זה לא נפסל על-ידי שום שופט.
ישראל ברנשטיין: אתה טועה, זה נפסל לפני שבוע וחצי במשפט.
ישראל ברנשטיין: בעקבות זה משכו את התביעה.
אתי בנדלר: אני רוצה להבין, האם המחלוקת היא באמת על קורס של עזרה ראשונה?
אליעזר שטרנברג: לא, על קורס הצלה וכיבוי אש.
אליעזר שטרנברג: אנחנו דורשים מכונן שיהיה בעל שלוש הסמכות: בכיבוי אש, בהנצלה ובעזרה ראשונה.
אליעזר שטרנברג: בהתאם לבקשתם עשינו הקלה.
אליעזר שטרנברג: אמרנו: אם הסגן של הסקיפר יהיה גם מכונן אז לא צריך מכונן נוסף.
אליעזר שטרנברג: אותו איש, שהוא חסר עכשיו, יהיה איש בלתי מוסמך, זה בסדר, בתנאי שעבר קורס בטיחות.
רוברט רוזנס: אם ידרשו מאיתנו עוד אדם אחד, אנחנו נעסיק אותו, אבל הוא מבקש מאיתנו אדם שאני לא יכול למצוא אותו בשוק.
אליעזר שטרנברג: הם רוצים לקחת את התיירים שהם אוספים שם מהחוף, שעובדים כמעט ללא שכר.
רוברט רוזנס: האם מישהו יכול להשיג לי עובדים?
רוברט רוזנס: אתה לא מסוגל להשיג לי עובדים כאלה.
רוברט רוזנס: תתחייב שאתה מביא לנו עובדים כאלה.
נחום לנגנטל: אני לא מוכן לשנות.
נחום לנגנטל: נעבור לטבלה מספר 7 - "תקן בטיחות לכלי שיט המובילים נוסעים בשכר בהפלגות בין-לאומיות, ולספינה גוררת".
נחום לנגנטל: "(10) בהערות שבסוף התוספת השניה - (1) בהערה (14), המלים "כפי שקבע המנהל" - יימחקו; (2) הערות (15), (17) ו-(20) - יימחקו.
רננה שחר: זה מה שהיה היתר מיוחד להפלגה בכלי שיט.
נחום לנגנטל: סעיף 6 - תחילה "תחילתן של תקנות אלה ביום תחילתן של תקנות הספנות (ימאים) (משיטי כלי שיט קטנים) (תיקון), התש"ס-2000".
אליעזר שטרנברג: בפריט 7, אניית נוסעים קטנה - זה אוניה, זה כלי שיט מעל 24 מטר.
אליעזר שטרנברג: "משיט 12" זה אחד.
אליעזר שטרנברג: עשינו מה שאתם ביקשתם.
יוני אלון: גם בסירת נוסעים בשכר, בפריט 1, יש בעיה.
יוני אלון: על סירה עם 10 מקומות, ש-8 מהם הם צוללים, לשים "משיט 20" זה בסדר גמור, אבל עוד איש צוות לא מוסמך?
יוני אלון: זה לא ריאלי יחסית למספר הצוללים.
יוני אלון: מה גם שכל האנשים שעל הסירה הם כולם בהסמכה בכל מה שקשור למה שנלמד בקורס ההצלה.
יוני אלון: לגבי סירת נוסעים בשכר עד 7 מטר זה ממש לא הגיוני לגבי מרכזי צלילה.
רננה שחר: אתה מדבר על ההפלגה או על הצלילה?
יוני אלון: אני מדבר על ההפלגה, כשיוצאים ממרכז צלילה.
רננה שחר: אם אחד מהם הוא איש צוות לא מוסמך אז יהיה את ה"משיט 20" ואחד מהנוסעים יהיה איש צוות.
יוני אלון: האם כל אחד מהנוסעים יכול להיות איש צוות לא מוסמך?
נחום לנגנטל: אבל הוא חייב להיות על האוניה כשהם צוללים.
יוני אלון: את אומרת שכל אחד מהנוסעים יכול להיות איש צוות לא מוסמך?
יוני אלון: אני מבקש שזה יהיה כתוב.
יוני אלון: זה לא מובן מכאן.
אליעזר שטרנברג: אי אפשר לעשות תקנות ספציפיות לצוללים, לאנשים זקנים, לנכים ולילדים.
אליעזר שטרנברג: יש סירת נוסעים בשכר שמובילה נוסעים ששילמו כסף ואנחנו רוצים להבטיח את הבטיחות.
אליעזר שטרנברג: אנחנו אומרים: יהיה סקיפר ויכול להיות שאותה סירת נוסעים תיקח 12 ילדים בני 3.
אליעזר שטרנברג: אנחנו רוצים שאם לאותו סקיפר יקרה משהו יהיה עוד בן אדם שיוכל לקחת את הילדים בני ה-3 בחזרה לחוף.
אליעזר שטרנברג: זה הכל.
אליעזר שטרנברג: ואילו אתה מדבר על צוללים.
אליעזר שטרנברג: אי אפשר לעשות תקנות רק לצוללים ולבנאים וכדומה.
עמנואל קלמפרר: ההגדרה של "נוסע" היא שהוא לא חלק מאנשי הצוות.
עמנואל קלמפרר: אני נתקלתי אישית בבעיה הזאת.
עמנואל קלמפרר: אם יש לי נוסע אני לא יכול לעשות ממנו איש צוות, ואם יש לי איש צוות אני לא יכול לעשות ממנו נוסע.
עמנואל קלמפרר: ההגדרה היא ברורה ומדוייקת.
עמנואל קלמפרר: להגיד שהוא גם נוסע וגם איש צוות, למיטב ידיעתי, לפי האמנות זה בלתי אפשרי.
עמוס נוימן: זה יכול לקרות רק בספינה פרטית ולא בספינה מסחרית.
עמוס נוימן: על-פי צו המצרכים והשירותים נקבע חד-משמעית שנוסע לא יהיה איש צוות ואיש צוות לא יהיה נוסע.
יוני אלון: לפיכך ההצעה שלכם יורדת מהפרק.
יוני אלון: לכן אני מבקש שתיכנס הסתייגות לגבי מועדוני צלילה, כשמדובר בצלילה.
יוני אלון: לא הגיוני על סירה של 7 מטר לשים עוד בן-אדם, שהוא ממונה על הבטיחות של הממונה על הממונה.
יוני אלון: אתם פוגעים בפרנסתם של אנשים.
עמוס נוימן: הוא יכול להיות אחד ממדריכי הצלילה, שיורד איתם לצלול.
רננה שחר: אין פה שינוי מהמצב הקיים.
רננה שחר: גם היום סירה צריכה להכיל שני אנשים.
ישראל ברנשטיין: יש פה שינוי מהמצב הקיים.
לאה ורון: האם הם צריכים להישאר בסירה כשהצוללנים יורדים למים?
ישראל ברנשטיין: השאלה היא, עד 4 איש אם אתה לוקח תשלום, האם זה נוסעים בשכר?
ישראל ברנשטיין: התשובה היא - לא.
ישראל ברנשטיין: אני לא מבין, זה חלק מהתקנות.
ישראל ברנשטיין: למה צריך לשנות את זה?
יוני אלון: אתם פוגעים בפרנסתם של כל מועדוני הצלילה בים התיכון.
יוני אלון: אתה מציע על כל סירה של 6 אנשים לשים שני אנשי בטיחות.
יוני אלון: אבל אנחנו מדברים כרגע על צוללים ולא על ילדים.
רננה שחר: לפי מה שאני מבינה ממר נוימן, מנהל המחלקה לכלי שיט קטנים, לא יתנו לסירה להפליג בלי שני אנשים.
יוני אלון: האם זה מאפשר למדריך הצלילה לרדת לצלול כשעל סירה נשאר אדם אחד בלבד?
יוני אלון: זאת השאלה.
עמוס נוימן: כאשר האנשים יורדים לצלילה חייב להישאר על כלי השיט משיט מוסמך.
יוני אלון: על זה אין מחלוקת וזה בסדר.
עמוס נוימן: איש הצוות הנוסף יכול להיות מקרב אותם מדריכי צלילה שיורדים עם הצוללים למטה.
נחום לנגנטל: אם מדברים כרגע על סירה של 7 מטרים, שיכולים להיות בה נניח 10 אנשים, על-פי הנהלים שלכם מה צריך להיות בה?
נחום לנגנטל: צריך להיות בה סקיפר ועוד אדם אחד layman, אדם שלא יודע מהחיים שלו.
נחום לנגנטל: זה מה שמוגדר כצוות הבטיחות.
נחום לנגנטל: כלומר, אם הוא רוצה לצאת מהחוף הוא חייב שיהיו עליו לכל הפחות שני אנשים: אחד מקצוען והשני גורנישט, כמוני, אדם שלא יודע כלום.
נחום לנגנטל: זה כדי שהם יפליגו.
נחום לנגנטל: ברגע שהם מגיעים למקום בלב ים ועוצרים את הסירה, מאותו רגע אנחנו נכנסים לתקנה אחרת, לא של צוות הבטיחות.
נחום לנגנטל: היא אומרת כך: אחד חייב להישאר על הסירה, זה אותו המשיט, אותו אדם מקצוען, הסקיפר, ואותו אחד שהיה לידו, שהוא כלומניק מבחינת יכולת שיוט, יכול לרדת לצלול.
נחום לנגנטל: אחרי זה כשהוא עולה, נגמר הסיפור.
נחום לנגנטל: זה בדיוק העניין.
נחום לנגנטל: התקנה אומרת רק שאותו אדם שרוצה כרגע לצלול לא יכול לנסוע על סירה לבדו מהחופים.
נחום לנגנטל: זה הדבר היחיד שנקבע פה בתקנות הבטיחות.
נחום לנגנטל: על-פי תקנות הבטיחות לא יכול להיות שסירה של 7 מטר תשוט ללא שני אנשים.
יוני אלון: רציתי להסביר את המצב שבו מועדוני הצלילה בים התיכון - כי הרלוונטיות היא רק לגביהם - יוצאים עם עד 6 צוללים על כלי שיט, כי אנחנו מגבילים אותם.
יוני אלון: לפי התקנה הזאת יהיה מצב שבו ייצא מועדון צלילה עם שני צוללים ושני אנשי בטיחות על הסירה.
נחום לנגנטל: לא הבנת.
נחום לנגנטל: תקשיב לי עוד פעם ותבין.
נחום לנגנטל: אותם 6 שנוסעים מאותו מועדון צלילה, אחד מהם חייב להיות סקיפר.
נחום לנגנטל: הוא חייב להיות משיט, שיש לו הגדרה.
נחום לנגנטל: יש איתו עוד 5 אנשים, כפי שאמרת.
נחום לנגנטל: אז אין בעיה, אחד משיט ועוד 5 נוסעים.
אתי בנדלר: אבל הם צריכים שני אנשי בטיחות לצורך השיט.
נחום לנגנטל: לצורך השיט לא צריך שני אנשי בטיחות.
נחום לנגנטל: ההגדרה של "צוות בטיחות" זה משיט ועוד אדם.
אתי בנדלר: מי זה עוד אדם שאיננו נוסע?
אתי בנדלר: השאלה כאן היא האם הוא יכול להיות נוסע, או לא.
נחום לנגנטל: הוא חייב להיות איש צוות לא מוסמך.
עמנואל קלמפרר: אם הוא איש צוות אז הוא לא נוסע.
נחום לנגנטל: אחד מהאנשים הוא משיט והוא אחד מצוות הבטיחות.
נחום לנגנטל: כי הוא בן אדם.
נחום לנגנטל: ברגע שהוא בן אדם אז הוא איש שלא הוכשר והוא רק צריך להיות דבר אחד: אדם מעל גיל 15.
רננה שחר: ולהישמע לקברניט בכל דבר.
יוני אלון: אני מבקש שזה ייכתב בפרוטוקול.
אתי בנדלר: מר קלמפרר אמר קודם שלפי תקנה אחרת איש צוות איננו יכול להיות נוסע.
עמוס נוימן: רק כאשר מדובר בכלי שיט מסחרי.
יוני אלון: אני מדבר על סירת נוסעים בשכר, עד 7 מטר, של מועדוני צלילה.
לאה ורון: כלומר, אתה כן מדבר על כלי שיט מסחרי, כלי השיט של מועדון הצלילה.
אתי בנדלר: אני רוצה תשובה ממשרד התחבורה, האם בנסיבות שמתוארות כאן אחד הנוסעים יכול להיות איש צוות לא מוסמך לענייננו?
עמוס נוימן: לפי התקנות, נכון לרגע זה - לא.
עמוס נוימן: לפי צו המצרכים והשירותים נקבע בצורה מפורשת שנוסע הוא לא חלק מהצוות, ואז הוא גם לא יכול להיות איש צוות בטיחות.
עמוס נוימן: יכול להיות שצריך לתקן את זה.
רננה שחר: כשיוצאת סירת נוסעים בשכר עם צוללים, האם אחד מהם יכול להיות איש צוות לא מוסמך?
רננה שחר: אני מציעה להוסיף ליד פריט 1, סירת נוסעים בשכר, ליד המספר 1 בטור של "איש צוות לא מוסמך" "הערה 26".
רננה שחר: אנחנו נוסיף: "אחרי הערה 25 יבוא: "(26) סירת נוסעים בשכר של מועדוני צלילה - איש צוות בטיחות לרבות נוסע.
רננה שחר: " "
אמיר שביט: לפי גודל הסירה.
יוני אלון: מדברים רק על סירה עד 7 מטר.
נחום לנגנטל: רק תבדקי שזה לא סותר את צו הפיקוח על מצרכים ושירותים.
לאה ורון: היא במילא תצטרך להעביר נוסח מתוקן והיועצת המשפטית תבדוק את זה.
עמנואל קלמפרר: אם יקרה משהו בסירה ותתקיים חקירה, ישאלו מי היה הצוות.
עמנואל קלמפרר: הסקיפר הוא סקיפר - - -
אליעזר שטרנברג: ועכשיו אני צריך למצוא אחד בין 6 הצוללנים ולהגיד - זה היה האדם.
אליעזר שטרנברג: והוא יגיד: אני?
אליעזר שטרנברג: מה פתאום.
עמנואל קלמפרר: אני חושב שהוא צריך למנות אותו.
עמנואל קלמפרר: אולי אפילו לכתוב "שנתמנה על-ידי ...".
יוני אלון: אנחנו רוצים להיות רציניים.
יוני אלון: יש אנשים שזאת פרנסתם.
יוני אלון: אם זאת התקנה וזה העניין אז יחתימו איש מהנוסעים שהוא יודע שהוא איש הצוות לעניין הזה בנושא הבטיחות.
נחום לנגנטל: לא מעניין אותי הנושא של הפרנסה שלהם כי מחר גם יכול אדם להגיד שניתן לו לנסוע בלי רשיון בכלל כי בכל אופן הוא מתפרנס מזה בתור מחלק ביצים של "תנובה".
יוני אלון: יש כללים לאכוף את זה, על-ידי החתמת מי מהנוסעים שהוא יודע והובהר לו שהוא איש הצוות לעניין הזה ושכך הוא ינהג במקרים א' ו-ב'.
נחום לנגנטל: רבותי, אנחנו סיכמנו את הסעיף הזה ומאשרים אותו.
נחום לנגנטל: הנוסח שלו יתואם בין עו"ד רננה שחר לבין עו"ד אתי בנדלר.
רוברט רוזנס: בטבלה 6 בפריט השלישי (ספינת נוסעים בשכר רמה א' - עד 55 נוסעים) לא ברור לנו אם אנחנו צריכים להוסיף פה שני אנשי צוות מקצועיים.
רוברט רוזנס: אם כן, זה אומר שבכלל סוגרים את הענף הזה אצלנו.
רוברט רוזנס: על-פי הטבלה צוות הבטיחות כולל "משיט 40", "משיט 12" ומכונן.
רננה שחר: בהערה 25 כתוב שאם המשיט הוא גם מכונן אז הוא יכול להיות שניהם ואז צריך רק עוד איש צוות אחד.
רוברט רוזנס: הגענו למצב שבספינה של 55 צריכים שני סקיפרים.
רוברט רוזנס: אני מבקש שיסבירו לנו.
אליעזר שטרנברג: אתם צריכים רק סקיפר אחד.
אליעזר שטרנברג: הקברניט של אותו כלי שיט שמוביל 55 אנשים הוא "משיט 40".
אליעזר שטרנברג: המשיט הנוסף למקרה של תאונה הוא "משיט סירה 1", לבקשתכם.
אליעזר שטרנברג: המכונן יכול להיות ה"משיט 1" הזה גם.
ישראל ברנשטיין: זה אבסורד.
רוברט רוזנס: לאור פריט 3 בטבלה 6 מחר עוד יגידו שכולנו עבריינים.
נחום לנגנטל: ביום חמישי תעבירו לנו את תשובת האוצר בכתב.
עמוס נוימן: יש עוד תיקון אחד בסעיף 3.
עמוס נוימן: כתוב שכלי שיט המורשה לעסוק בדיג יוכל להפליג בתחום של 300 מטר מהחוף.
קריאה: בתנאי שהוא עוסק בדיג.
נחום לנגנטל: תביאו גם את זה לעו"ד אתי בנדלר לניסוח.
רננה שחר: המטרה של התקנות הללו היא לפטור תלמידי בתי-ספר ימיים מאגרה עבור פנקס ימאי.
רננה שחר: האוצר הסכים לכך.
רננה שחר: זה לא כל-כך הרבה תלמידים.
נחום לנגנטל: (קורא את התקנות)
רננה שחר: "ארבה" (barge) זה כלי שיט שאין לו אמצעי הנעה, רפסודה.
אמיר שביט: היו גובים את האגרה הזאת פעמיים, למען האמת.
אמיר שביט: פעם אחת כשהם היו מתלמדים ואחרי שהם גמרו את לימודיהם היו גובים אותה פעם נוספת.
נחום לנגנטל: התקנות מאושרות.
נחום לנגנטל: אנחנו דנים בהצעת חוק שעברה בקריאה טרומית של חברת הכנסת ציפי לבני, הצעת חוק הגנת הצרכן (תיקון גילוי זהות העוסק), התש"ס2000-.
נחום לנגנטל: נפנה לחברת הכנסת ציפי לבני שתציג את הצעת החוק, לאחר מכן נשמע את האורחים, ולאחר מכן נקבל ברוב דעות את ההחלטה של חברי הכנסת, אם אנחנו מקדמים את הנושא הלאה ומביאים אותו למליאת הכנסת לקריאה ראשונה.
ציפי לבני: כל הרעיון כולו נועד לפתור בעיה שקיימת היום כאשר הרבה צרכנים מגיעים לחנות ורואים את השלט שהוא מאוד מפתה ודרמטי שאומר זה שם החנות.
ציפי לבני: הם נכנסים, רוכשים מוצר, לעתים הם לא מרוצים מהמוצר ומרגע זה בעצם הם עוברים למערכת של התדיינות משפטית בינם לבין מי שמכר להם.
ציפי לבני: לעתים – "עולם המקררים" כדוגמה, אני לא יודעת אם יש חנות כזאת, או "הרהיט המושלם" - שמות שמושכים את הקהל, אין מאחוריהם ולא כלום.
ציפי לבני: במקרה כזה הצרכן נדרש להתחיל ולרדוף אחרי מי שעשה אתו את העסקה.
ציפי לבני: במקרה הטוב הוא חוזר לחנות ומוצא אותה פתוחה ואותו אדם נמצא שם, אבל במקרה הגרוע – וגם זה דבר שקורה במחוזותינו – הוא חוזר לחנות שהיא בעצם סגורה והוא צריך לרוץ ולרדוף אחר בעל הבית.
ציפי לבני: במצב כזה חשבנו שראוי ונכון להגן על הצרכן, דבר שלא ידרוש מהעוסק והמוכר שום דבר מיוחד, בוודאי שלא מטיל עליו איזושהי הוצאה נוספת אלא כל כולו נועד לגלות לצרכן עם מי הוא מתקשר.
ציפי לבני: לכן אנחנו מתייחסים לחוק הגנת הצרכן, חוק שאכן עוסק כל כולו בזכויות הצרכנים ואנחנו מבקשים קודם כל להוסיף את מספר הזהות של המוכר, של העוסק, כשלמספר הזהות מהבחינה הטכנית הכוונה היא שאם אנחנו מדברים על חברה - על-פי ההגדרה של סעיף 1 לחוק החברות, דהיינו מספר הרישום של החברה, ואם מדובר בתאגיד שאין לו מספר רישום על-פי דין - מספר סידורי שניתן לתאגיד במרשם המתנהל בהתאם לדין על-פיו הוקם.
ציפי לבני: בעצם לכל חברה יש תעודת זהות ותעודת הזהות הזו מחויבת בעצם קיומה של חברה.
ציפי לבני: חברה יכולה להתאגד בתהליך רישום שנותן לה בסופו של דבר תעודת זהות.
ציפי לבני: אני מוכרחה להעיר משהו בהערת אגב כשאלה ויכול להיות שצריך להתייחס לזה.
ציפי לבני: היום יש תהליך של קניות דרך האינטרנט והשאלה האם התכתובת עונה גם על התהליך הזה.
ציפי לבני: זאת המטרה העיקרית של הצעת החוק.
נחום לנגנטל: אני מבין שאתם הולכים על הדברים הגדולים.
נחום לנגנטל: כלומר, אם אדם קונה טובין גדול, יש חוזה הלוך וחזור.
נחום לנגנטל: אבל אם אדם קונה משהו שהוא ללא חוזה, הוא נכנס לחנות, רוכש מכונת גילוח ואחר-כך היא התקלקלה, אין פה חוזה ואני לא רואה מה הוא יוכל לעשות.
עינת ברכה: איגוד לשכות המסחר כמובן מעונין לקדם את המטרה של ההגינות במסחר וכמובן שאינפורמציה רבה ככל היותר שקיימת אצל הצרכן תורמת לעשות את העסקה טובה יותר, בטוחה יותר וודאית יותר.
עינת ברכה: אנחנו כמובן מתנגדים לניסיון של עוסקים להסתתר אחרי שם מסחרי ערטילאי שלא עומד מאחוריו שום דבר ומעמיד אחר-כך את הצרכן או כל עסק אחר שיוצא אתו איזו אינטראקציה בפני שוקת שבורה.
עינת ברכה: אנחנו סבורים שהצרכן צריך וחייב לדעת את השם המלא של העסק, את הזהות של מי שאתו הוא עושה את העסקה, אבל מצד שני אנחנו סבורים שהתיקון לחוק כמו שהוא, שמחייב לציין את מספר הזהות בקשת כל כך רחבה של המקרים, מהווה הכבדה מאוד קשה מצד אחד ומצד שני אנחנו חושבים שאין בו תועלת אמיתית לצרכן.
עינת ברכה: אחת הסיבות היא כי אינטראקציה צרכנית חייבת להיגמר בחשבונית מס וחייבת להיגמר בהוצאת חשבונית כאשר כבר מוסדר בחוק שחשבונית חייבת לכלול את הפרטים.
נחום לנגנטל: ההתנגדות שלכם שיהיה כתוב תוספת מספר?
עינת ברכה: בנוגע לסימון טובין למשל.
עינת ברכה: יש מוצרים שחייבים להגיע כבר מחו"ל מסומנים.
עינת ברכה: כלומר, להוסיף את השורה הזאת זה אומר לשנות את הליך הייצור וכאן זה כרוך בשינוי הליך הייצור של אותו מוצר.
עינת ברכה: יש עסקים שההיערכות לנושא סימון מחירים לפי המתכונת הקיימת היום היא יקרה מאוד והיא דורשת משאבים גדולים מאוד ואנרגיה רבה מאוד.
עינת ברכה: השינוי הזה כרוך בעלות גבוהה מאוד.
נחום לנגנטל: את מעלה הסתייגות לגבי רישום טובין, על כל מוצר לכתוב את הדבר הזה, וכאן אנחנו צריכים לתת את דעתנו ואני פונה לחברת הכנסת לבני לחשוב על איזשהו רעיון.
נחום לנגנטל: אם נניח על כל עט או על כל עפרון נצטרך לכתוב דבר כזה, זה דבר שיכול ליצור איזושהי בעיה.
נחום לנגנטל: לדעתי יש משהו בטענתך ובהמשך נדון בזה.
יצחק קמחי: לגבי החשיבות של החוק.
יצחק קמחי: אני חושב שישנה נקודה נוספת והיא לגבי הפרוצדורה שהיום נהוגה בבתי-המשפט.
יצחק קמחי: לצורך הגשת תביעה ולו גם תביעה קטנה לא מספיק שם העסק אלא צריך את מספר החברה או ואת מספר הזהות של אותו בן-אדם כי אחרת התביעה שלך לא תתקבל.
יצחק קמחי: לכן מבחינתנו יש חשיבות רבה לתיקון הזה.
יצחק קמחי: אני מודע לקשיים שקיימים בנושא של סימון טובין של פריטים קטנים.
אלן זיסבלט: הבעיה שיש לי – וכפי שאמרתי, מבחינת העיקרון אין לי כל ספק שזה חשוב וחיובי – היא בעצם בשאלה אם אנחנו רוצים להשיג משהו שהוא ישים ומעשי.
אלן זיסבלט: יש לי בעיה עם העניין הזה של תכתובת מטעמו המופנית לצרכן או לקהל הצרכנים.
אלן זיסבלט: זאת אומרת, אני מוכן להבין שאם מישהו מציע לי חוזה, אם זה ממש חלק מהחבילה של החוזה, אני צריך לדעת על מי מדובר וכולי ובוודאי בהצעה ממש ובוודאי על החוזה.
אלן זיסבלט: השאלה היא מהי התכתובת הזאת לקהל הצרכנים.
אלן זיסבלט: למשל, מודעה, אם אני צריך בכל מודעה לרשום את הפרטים האלה.
אלן זיסבלט: אנחנו לא צריכים להכביד על פרקטיקה שהיא די לגיטימית.
אלן זיסבלט: האם בכל פנייה לציבור הצרכנים, מבצע, מכירת חיסול, האם אני צריך את כל הפרטים האלה.
אלן זיסבלט: אני מבין את הבעיה בתכתובת וכי אנחנו לא רוצים להחמיץ משהו, אבל השאלה אם המילה תכתובת, כמובן כשמדובר על קהל הצרכנים, עלולה באמת לחייב דברים שהם מיותרים ולא מעשיים.
אלן זיסבלט: אין לי נוסח להציע אלא שאני מוטרד מעט מהרוחב של סעיף 1, אבל בהחלט אני בעד ההצעה.
אלישע צידון: אתם כולכם מדברים על השלב של התביעה ואני חושב שמאוד חשוב שעוד בטרם תביעה ובטרם אתה מתחיל לבוא במגע או אתה מתחיל את המשא ומתן עם אותו עסק אתה יכול לבוא אליי לעיין במאגר המידע שלי ולראות מי מסתתר מאחורי השם הזה, מי הם בעלי המניות.
אלישע צידון: אם אתה רואה שאלה שמות מוכרים מעולם הפשע או משהו כזה, אתה לא בא אתם בדברים.
אלישע צידון: אני רואה בזה חשיבות עצומה.